Temeljem članka 48. Zakona o predškolskom odgoju i naobrazbi («Narodne novine» broj 10/97, 107/07 i 94/13), članka 32. Statuta Općine Ivanska (Službeni vjesnik br.01/13 i 11/13.), Općinsko vijeće na svojoj 19. sjednici održanoj dana 30.11 2015. godine, donosi

O **D L U K U**

**o izmjeni Odluke o cijeni koštanja materijalnih troškova smještaja**

**djece u Dječjem vrtiću Ivančica**

Članak 1.

 U Odluci o cijeni koštanja materijalnih troškova smještaja djece u Dječjem vrtiću Ivančica (Službeni vjesnik 06/11) članak 3 . mijenja se i glasi:

 «Roditelji koji imaju mjesto na području Općine Ivanska, a čija su djeca polaznici Dječjeg vrtića Ivančica u cijeni koštanja naknade programa i materijalnih troškova smještaja djece u Dječjem vrtiću Ivančica u mlađoj i starijoj vrtićkoj skupini sudjeluju u

iznosu:

* za prvo dijete roditelj plaća 590,00 kuna ,
* za drugo dijete iz iste obitelji plaća 75% iznosa od 590,00 kn odnosno 442,50 kn za treće i svako daljnje dijete iz iste obitelji oslobađa se obveze plaćanja,
* dijete samohranog roditelja plaća 75% iznosa od 590,00 kn , odnosno 442,50 kn.

 «Roditelji koji imaju mjesto boravka izvan područja Općine Ivanska, a čija su djeca polaznici Dječjeg vrtića Ivančica u cijeni koštanja naknade programa i materijalnih troškova smještaja djece u Dječjem vrtiću Ivančica u mlađoj i starijoj vrtićkoj skupini sudjeluju u

iznosu:

* za prvo dijete roditelj plaća 690,00 kuna ,
* za drugo dijete iz iste obitelji plaća 75% iznosa od 690,00 kn, odnosno 517,50 kn
* za treće i svako daljnje dijete iz iste obitelji oslobađa se obveze plaćanja,
* dijete samohranog roditelja plaća 75% iznosa od 690,00 kn , odnosno 517,50 kn.

Članak 2.

 Ostali članci Odluke o cijeni koštanja materijalnih troškova smještaja djece u Dječjem vrtiću ostaju nepromijenjeni .

Članak 3.

 Ova Odluka stupa na snagu osmog dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA: 602-02/15-01/3 PREDSJEDNICA:

URBROJ:2110/02-01-15- 1 Ivana Peršić v.r.

Ivanska, 30.11 2015.